《九日柳州作》
宋代·张掞

风露凄凄变物华，忽惊九日在天涯。
几人对菊能酬节，何处寻山可命车。
白发无颜将薏苡，青山有泪听琵琶。
一杯回首孤城暮，水阔云深去国赊。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。